Салықтарды және (немесе) өсiмпұлдарды

төлеу жөніндегі салық міндеттемесін орындау мерзімдерін өзгерту

Салықтарды төлеудің белгіленген мерзімін неғұрлым кеш, бірақ күнтізбелік он екі айдан аспайтын мерзімге ауыстыру салық төлеушінің өтініші негізінде Салық кодексінің 47 бабы 1) тармағына сәйкес жүргізіледі.

Салық міндеттемесін орындау мерзімдерін өзгерту салық төлеушіні салықтың, бюджетке төленетін басқа да міндетті төлемнің сомаларын уақтылы төлемегені үшін өсімпұлдарды төлеуден босатпайды.

Салық міндеттемесін орындау мерзімдерін өзгерту салық төлеушінің және (немесе) үшінші тұлғаның мүлкін кепілге алу және (немесе) банк кепілдігі арқылы жүргізіледі

тыныс-тіршілікті қамтамасыз ету объектілері;

электр, жылу және өзге де энергия түрлері;

тыйым салынған мүлік;

мемлекеттік органдар қойған шектеулері бар мүлік;

үшінші тұлғалардың құқықтарымен ауыртпалық салынған мүлік;

тез бүлінетін шикізат, тамақ өнімдері;

мүліктік құқықтар кепіл нысанасы бола алмайды;

Мүліктік кепіл шарты салық төлеушінің кепіл шартын жасасу туралы жазбаша өтініші келіп түскен күннен бастап күнтізбелік он бес күн ішінде бағалаушының кепілге қойылатын мүліктің нарықтық құнын бағалау туралы есебін қоса бере отырып, салық төлеуші және (немесе) үшінші тұлға және салық төлеушінің тіркеу есебінде тұрған жері бойынша салық органы арасында жасалады.

Бағалаушының кепілге қойылатын мүліктің нарықтық құнын бағалау туралы есебі салық төлеушінің кепіл шартын жасасу туралы жазбаша өтініш берген күніне дейінгі күнтізбелік он бес күннен бұрын жасалмауға тиіс.

Салық және (немесе) өсiмпұлдар төлеу жөніндегі салық міндеттемесін орындау мерзімдерін өзгерту туралы өтінішті салық төлеуші банктің кепіл шартынмен бірге өткізеді, уәкілетті салық органы шарт жасасқан он күннен кешіктірмей шешім қабылдауға тиіс. Өтінішке банктің кепіл шарты және кепіл мүлкінің нарықтық құнын бағалау туралы бағалаушының есебі қоса беріледі.

Салық органы салық төлеушінің өтінішін алған күннен бастап күнтізбелік он бес күннен кешіктірмей салық төлеушімен келісілген немесе салық міндеттемесін орындау мерзімдерін өзгертуден бас тарту туралы шешімдердің бірін қабылдайды.

Салық міндеттемесін орындау мерзімдерін өзгерту туралы шешімнің күші келесі жағдайларда жойылады:

Салық төлушімен салық және (немесе) өсiмпұлдар төлем уақытына дейін төленсе.

Салық төлушімен төлем кестесі бұзылса.

Төлем кестесі бұзылған жағдайда мемлекеттік кіріс комитеті кепілдіктегі мүлікті алып қоюға немесе банктік кепілдікті орындауды талап етуге құқылы.

*Мерзімдерін өзгертуге келесі салықтар жатпайды, төлем көзінен ұсталатын, акциз, импорт тауарына салынатын қосымша құн салығы*

*«Астана – Жаңа қала» мемлекеттік кірістер басқармасының*

*бас маманы Сапарғалиева А.Ұ.*